Han tok studentereksamen i 1853 og juridisk embedseksamen i 1859. Han ble edsvoren fullmektig hos faren, som fra 1837 var sorenskriver i Orkdal. Han giftet seg med Oline Marie Moe, datter av kjøpmann Ole Axelsen Moe i Trondhjem. De bodde en tid på Øvre Rømme, men arvet Hov etter hans far i 1868 og flyttet dit. Det året fikk Richter også sakførerbevilling og åpnet egen sakførerforretning i Orkdal. Han fikk autorisasjon som overrettssakfører i 1880. I 1888 ble han utnevnt til fogd i Orkdal, men fogderiene ble etter hvert avskaffet. I 1897 ble Richter utnevnt til sorenskriver i Orkdal.